
BRAĆA GRIMM 


Sretni Ivica 


| JUGOREKLAM — LJUBLJANA 


edam dugih godina služio 
je Ivica svoga gospodara, a 
kad mu je rok istekao, reče: 

— Gospodaru, ugovo- 
reni rok je istekao i ja bih se želio vratiti 
svojoj majci. Isplati me pa da krenem 
kući. 


— Služio si mi vjerno i pošteno, — 
reče gospodar — pa kakva ti je služba bi- 
la, takva neka ti bude i nagrada! — I da- 
de mu grumen čistog zlata velik kao Ivi- 
čina glava. 

Ivica zaveza grumen u jedan rubac, 
rubac nataknu na štap, a štap prebaci 


preko ramena, te veselo pjevušeći krenu 
svojoj kući. Putujući tako s noge na no- 
gu, sretne jahača. pa 

— Eh, — pomisli Ivica na glas, — što 
ti je lijepo putovati ovako na konju! Niti 
se saplićeš o kamenje, niti dereš obuću, 
a brzo stigneš kamo si naumio. 


Čuvši ove riječi, jahač zaustavi konja 
i upita: 

— Pa što onda putuješ pješice? 

— Zato što moram. Nosim kući ovaj 
grumen. Doduše, od suhog je zlata, ali me 
je pošteno namučio, a i rame mi je na- 
žuljao svojom težinom, te glave ne mogu 
dignuti od njega! 


— Kad je tako, mijenjajmo se, pred- 
loži mu jahač. — Ja tebi dorata, a ti meni 
taj grumen! 

— Od srca rado, pristajem, samo da 
znaš, pošteno će ti nažuljati rame dok ga 
odneseš svojoj kući! 

— Jahač brže bolje sjaha s konja, po- 
može Ivici da se vine u sedlo, tutnu mu 
uzde u ruke i reče: 

— Ako zaželiš da požuri, vikni samo 
»vi-jo"', — pa dohvati grumen zlata, preba- 


ci ga preko ramena i žurno se udalji. 
Ivica je neko vrijeme lagano jahao 
sretan i zadovoljan. Onda se odjednom 
prisjeti da bi mogao krenuti malo življe, 
kako bi što prije stigao svojoj kući te 
povika ,,i-jo"! Istog časa dorat poletje ga- 
lopom i prije nego što se Ivica snašao već 
je ležao u jarku kraj ceste, gledajući za 
svojim konjem. Sigurno bi mu pobje- 
gao, da ga nije zaustavio jedan seljak, ko- 
ji mu je dolazio u susret goneći pred so- 


bom kravu. Kad se uvjerio da su mu sve 
kosti ostale čitave, Ivica ustade i ljutit 
zbog svoje nezgode reče seljaku: 

— Umalo nisam vrat slomio! Više 
neću uzjahati ovu ragu! Koliko je ljepše 
imati ovakvu kravu kao što je tvoja, za 
kojom se može spokojno hodati i koja 


svakoga dana daje mlijeka, vrhnja i sira. 
Eh, da je meni takva krava! 

— Pa, nasmija se seljak, ako ti je 
baš toliko zapela za oko, hajde da se mije- 
njamo! Ja tebi kravu, a ti meni tog do- 


rata! 
— Ivica jedva dočeka ovu ponudu. 


Seljak mu predade uže kojim bijaše ve- 
zana krava, a onda uzjaha dorata i za tren 
oka nestade u oblaku prašine. Ivica potje- 
ra ispred sebe kravu razmišljajući o svo- 
joj uspjeloj zamjeni: ,,Dok je kruha, a nje- 
ga valjda nikada neće nedostajati, moći 
ću ga, kad god zaželim, jesti s vrhnjem, 


sirom, a kad ožednim pomust ću kravu i 
napiti se mlijeka do mile volje!" 

Stigavši do jedne gostionice Ivica za- 
stade da se malo odmori. Onako gladan 
pojede sve što je imao u torbi, pa to zali 
čašom piva koje je kupio posljednjim 
novčićem i tako okrijepljen krenu dalje 

goneći pred sobom svoju kravu. Vrućina 
je sve više osvajala, a ravnica se otegla u 
nedogled. Nigdje hlada, pa se Ivici ubrzo 
stade lijepiti jezik za nepce od silne žedi. 
— ,Ništa lakše nego tomu doskočiti", po- 
misli Ivica. ,Valja samo pomusti kravu i 
eto mlijeka koliko ti srce želi!" Tako go- 


voreći on priveza kravu za nekakvu ogra- 
du. Kako pri sebi nije imao vjedricu pod- 
metne svoju kapu i stade musti kravu. 
Ali ma koliko se trudio, ne pođe mu za ru- 
kom iscijediti ni kap mlijeka. Kravi na- 
pokon ovo dojadi, pa udari Ivicu straž- 
njom nogom tako da se otkotrljao u ja- 


rak kraj ceste, gdje je i ostao kukajući. 
Na sreću, ubrzo naiđe neki čovjek koji je 
na uzici gonio odojka. On pomogne Ivici 
da izađe iz jarka, dade mu malo vode, sa- 
sluša što ga je zadesilo pa reče: 

— Pa dobro si i prošao, zar ne vidiš 
da je to stara krava koja je već odavno 
prestala davati mlijeko, te je još samo za 
vuču i za klanje! 


— Joj, joj, joj, — počeša se Ivica iza 
uha, tko bi to rekao! — Ali ona nije baš 
mršava i kad bih je zaklao, bilo bi tu do- 
sta mesa! Samo što ja ne volim govedinu! 
Čini mi se da nije dovoljno sočna. Ali da 
mi je ovakav odojak! Strašno volim odoj- 
ke na ražnju. : 

— Pa, — našali se seljak — ako že- 
liš hajde da se zamijenimo! Ja tebi odoj- 
ka, a ti meni kravu. 


— 0, naprosto ne znam kako bih ti 
zahvalio na tolikoj dobroti, — uzvikne 
Ivica predajući seljaku uže kojim je bila 
privezana krava i veselo potjera pred so- 
bom odojka. Razmišljao je o svojoj sreći 
koja mu je dosad uvijek pomagala da se 
u pravi čas izvuče iz svake neprilike. Ubr- 
zo ga sustiže jedan momčić s lijepom bi- 


jelom guskom pod rukom. Pozdraviše se 
i krenuše zajedno dalje. Ivica odmah po- 
žuri da mu se pohvali kako je sretne ruke, 
kako je uspješno obavio dotadašnje za- 
mjene, i usput ga upita kuda će s tom 
guskom. 

— Nosim je na sajam prodati, odgo- 
vori lukavo momčić. — Podigni je samo 
pa da vidiš koliko je ieška, — nastavi 


pružajući gusku Ivici da joj ocijeni teži- 
nu. — A nije ni čudo kad sam je šopao 
osam tjedana, dok se nije ovako udeblja- 
la! Onom koji zagrize u tu pečenku, mast 
će, bogme, teći niz bradu. 

— Da, — priznade Ivica odvagnuvši 
gusku jednom rukom, poteška je, ali ni 
moj odojak nije za bacanje! 


Sada se momčić stade ogledavati na sve 
strane, vrteći zabrinuto glavom, pa pov- 
jerljivo reče Ivici: 

— Slušaj me pažljivo. Sve mi se čini 
da nešto nije u redu sa tim tvojim odoj- 
kom! U selu kroz koje sam upravo pro- 
šao, čuo sam da je netko ukrao upravo 
ovakvog odojka. Ljudi su već krenuli u 


potjeru za tatom i ako te uhvate, nećeš 
dobro proći! 

Kad je to čuo Ivica grdno se pre- 
padne: 

— Teško meni, što ću sad? Pomozi 
mi! Ti poznaješ ovaj kraj pa te neće uhva- 
titi. Hajde da se mijenjamo! Evo ti odoj- 
ka, a ti meni daj gusku! 


— Iako je ova zamjena dosta opasna 
za mene, ipak ću se žrtvovati da bih te 
spasio! — reče momičić, pretvarajući se 
da to čini teška srca, pa uze odojka i brzo 
zamače u obližnje grmlje. 

Ivica, kome je težak kamen pao sa 
srca, krenu dalje sa guskom ispod pazu- 
ha, oslobođen teških briga i straha. 


— Ako dobro razmislim, opet sam 
dobro prošao, — govorio je tako sam sa 
sobom. — Pored divne pečenice, imat ću 
toliko guščje masti da ću se nekoliko 
mjeseci naslađivati. Pored toga ostaje mi 
još i ovo meko, bijelo perje koje ću daro- 
vati majci da si napravi toplo i meko uz- 
glavlje! Eh, što li će se obradovati! Baš 
sam sretan! Nosim kući i pečenje, i mast, 
i perje! 

Prolazeći kroz posljednje selo na pu- 
tu k svom domu, naiđe na čovjeka koji 
oštri noževe. Ovaj je veselo okretao toci- 
lo, i pjevušio: 

— Dok mi se tocilo veselo okreće, 

novac mi sam u džep ulijeće! 

Ivica zastade i radoznalo upita: 

— Rekao bih, da vam posao ide do- 

sta dobro, kad ste tako veseli! 


— Da, — odgovori brusač noževa, — 
to je obrt koji vrijedi zlata! A gdje si ku- 
pio tu lijepu gusku, mladiću? 

— Nisam je kupio, već sam je mije- 
njao za odojka. 

— A odojka? 

— Odojka sam dobio za kravu. 

— A kravu? 

— Kravu sam dobio za konja. 

— A konja? 


. — Konja sam dobio za grumen zla- 
ta, velik kao moja glava. 

— A grumen zlata? 

— E, zlato sam dobio kao nagradu 
za sedmogodišnju vjernu službu. 

— E baš si sretan, Ivice, povika bru- 
sač zadivljeno. — Još samo kad bi mogao 
naučiti kako će ti novac sam ulijetati u 
džep, ne bi imao više što poželjeti! 

— A zar bih ja to mogao naučiti? — 
radoznalo upita lakovjerni Ivica. 


— Ništa jednostavnije od toga! Tre- 
ba samo da postaneš brusač noževa! A da 
bi to postao, treba ti samo jedno tocilo. 
Ja baš imam pri ruci jedno. Evo da se mi- 
jenjamo. Ja tebi tocilo, a ti meni gusku. 
Pristaješ li? — Još me pitaš, — uzviknu 
Ivica sav sretan, —pa ja ću postati najsret- 
niji čovjek na svijetu! Kad god se mašim 
džepa, uvijek ću naći novaca! Zašto da ok- 


lijevam?... Ion pruži brusaču noževa svo- 
ju gusku, a uze napuklo tocilo. — Pored 
toga, — reče brusač, — podižući sa zem- 
lje običan kamen — dat ću ti još i ovaj 
veliki kamen, na kojem ćeš moći izrav- 
navati stare, iskrivljene čavle! Ponesi ga i 
pazi dobro da ti ga tko ne ukrade. Ivica 
uprti tocilo pod pazuho i vesela srca kre- 
nu dalje dok su mu oči blistale od silne 


sreće. 


— Mora da sam zaista rođen pod 


sretnom zvijezdom, — uzviknu punim 
glasom, — kada mi sve tako divno polazi 
za rukom! 


Kako je već od ranog jutra bio na no- 
gama, Ivica je sve više malaksavao od 
umora. Osim toga, kako je već pojeo sve 
što je imao, bio je strahovito gladan. A 
već je prevalilo podne i sunce je dobro 


upeklo. Sve sporije i sa sve više napora 
koračao je Ivica prašnom cestom, zastaj- 
kujući svaki čas da malo predahne. Ubr- 
zo je morao baciti kamen za ispravljanje 
čavala, te je nastavio put noseći samo ve- 
liko tocilo. Najzad se zaustavio kraj jed- 
nog bunara da malo otpočine i da se os- 
vježi gutljajem hladne vode. 

Nakon što je tocilo pažljivo položio 


na kamenu ogradu bunara on izvuče kab- 
lić i tek što se naže da ga prinese ustima, 
gurnu tocilo koje se omače i sa pljuskom 
pade u bunar. 

Ivica ga isprati pogledom i za trenu- 
tak ostade zbunjen, a onda naglo posko- 
či od sreće i veselo zapjeva, zadovoljan 
što se oslobodie teškog tereta, koji mu je 

samo smetao. 

— Nema sretnijeg bića od mene pod 
suncem nebeskim, — uskliknu radosno, 


pa laka srca i praznih ruku potrča u sus- 
ret roditeljskom domu. Tamo ga je na 
kraju njegovog rodnog sela, među kroš- 
njama starih lipa, čekala mati, sretna što 
joj se sin vraća. 

I, na kraju, mislite li da je Ivica uis- 
tinu bio tako mudar i sretne ruke kako 
se to njemu činilo? 

